सृजनात्मक साहित्य पुरस्कारों मे कविता में पहला पुरस्कार उदयपुर के वरिष्ठ कवि नंद चतुर्वेदी और दूसरा पुरस्कार कोलकाता के अभिज्ञात को दिया गया। कहानी की श्रेणी में पहला पुरस्कार भोपाल के रवीन्द्र स्वप्निल प्रजापति और दूसरा पुरस्कार जोधपुर के हबीब कैफी को दिया गया। ये पुरस्कार पत्रिका समूह के परिशिष्टों में साल भर में प्रकाशित कहानियों और कविताओं के लिए दिए जाते हैं। विजेताओं को प्रथम पुरस्कार के रूप में 21-21 हजार रूपए और द्वितीय पुरस्कार के रूप में 11 -11 हजार व प्रशस्ति पत्र दिया गया।